OzLabs/hebrew-wiki-articles huggingface dataset:
המרכז הגאה תל אביב-יפו

המרכז הגאה תל אביב-יפו (מכונה גם לעיתים המרכז העירוני לקהילה הגאה) הוא מרכז קהילתי עירוני המיועד לקהילה הלהט"בית בתל אביב-יפו והסביבה. המרכז משמש כבית לחברי וחברות הקהילה הלהט"בית, ומציע שירותים בתחומי קהילה, תרבות וסיוע, ומרכז תחתיו את מגוון השירותים שמעניקה עיריית תל אביב לקהילה הגאה.

==המבנה וסביבתו==
המרכז הגאה ממוקם במבנה הנמצא בחלקו הדרומי של גן מאיר, חלקה המערבי של העיר תל אביב, ברחוב המלך ג'ורג'. המבנה שימש במרוצת השנים כבית ספר על שם דב הוז, כמרכז פעילות לתנועת 'הנוער העובד והלומד' ובהמשך היה מוסד חינוכי שהופעל על ידי דרור בתי חינוך.

בפתחו של המרכז הוקמה ב-10 בדצמבר 2013 אנדרטה לזכר קורבנות הנאצים אשר נרדפו על רקע נטייתם המינית. האנדרטה כוללת שלושה משולשים. משולש בטון, עליו מופיע הסבר היסטורי, משולש הפוך ורוד ומשולש הנוצר משלושה ספסלים ורודים כשעל כל אחד מהם נכתב בשפה אחרת (עברית, אנגלית וגרמנית) המשפט הבא: "לזכר נרדפי המשטר הנאצי בשל נטייתם המינית וזהותם המגדרית".

במרץ 2018, הודיעה עיריית תל אביב שבניין המרכז הגאה יעבור שיפוץ ובנייה מחדש של שתי קומות נוספות ואולם אירועים.

בפברואר 2024 ולאחר כשנתיים וחצי מאז החלו העבודות, [https://www.mako.co.il/pride-news/Article-00ffd9f5cb89d81027.htm נחנך] המרכז החדש בגן מאיר, ובכך הפך לאחד מהמרכזים הגאים הגדולים בעולם.

==הקמת המרכז==
[[פנינה רוזנבלום מנחה את טקס פסטיבל אירועי הגאווה "וויגסטוק" במרכז הגאה, 2016]]
הופעת רקדנים במהלך פסטיבל "וויגסטוק" במרכז הגאה, [[2016, תל אביב]]
המרכז הגאה מעוצב לרגל עשור להיווסדו ו[[יום העצמאות ה-70 של ישראל]]
סקר שנערך בשנת 2004, לאיתור צרכיה של הקהילה הגאה קידם את הקמת המרכז. ממצאי הסקר העלו שישה תחומי פעילות שקיבלו ביטוי הלכה למעשה במרכז הגאה: תרבות גאה, מרכז חברתי, העצמת ארגוני קהילה, שירותי תמיכה (תמיכה נפשית וייעוץ משפטי ובריאותי), השכלה ופנאי. בעקבות הסקר וביוזמתו של איתי פנקס, חבר מועצת העיר תל אביב, הוקם המרכז הגאה ב-2008.

תפיסת העולם שעל בסיסה פועל המרכז הגאה -

.

== פעילות ==
המרכז הוא סוכנות עירונית, כגוף של עיריית תל אביב-יפו, עשרות מיליוני שקלים על בניית המבנה החדש. הפעילות בו מתחלקת ל-6 קטגוריות עיקריות:
* תוכניות תרבות הכוללות תיאטרון, מחול, קונצרטים וכו'.
* אירועים חברתיים.
* ארגונים קהילתיים להורים לילדים להט"בים, קבוצות דתיות, טרנסקסואלים, קשישים, בדיקות HIV.
* שירותי תמיכה: קליניקה לייעוץ וטיפול, מענה סוציאלי ומנטורינג
* למידה הכוללת הרצאות וסדנאות.
* פעילויות פנאי וחוגים.

המרכז מוביל את אירועי הגאווה בתל אביב ומסייע להתוות את המדיניות העירונית למען הקהילה הגאה.

==ראו גם==
* תהל (תיאטרון)

==קישורים חיצוניים==

* 
* 
* [http://www.gogay.co.il/content/article.asp?id=6724 "מקום שתל אביב תוכל להתגאות בו"] - כתבה באתר גוגיי

== הערות שוליים ==

קטגוריה:עיריית תל אביב-יפו
קטגוריה:ארגוני להט"ב בישראל
קטגוריה:מקומות מפגש של להט"בים
סדרן סחורה

סדרן סחורה הוא אדם שעובד בחנות ואחראי על העברת מוצרים מהמחסן לחנות וסידורם במדפים. כאשר נדרש סימון מחירים על-גבי המוצרים, עוסק סדרן הסחורה גם במשימה זו. 

==הסדרים להעסקתו של סדרן סחורה==

מתקיימים שני הסדרים להעסקתו של סדרן הסחורה:
* הסדרן הוא עובד של החנות, ומסדר מגוון מוצרים הנמכרים בחנות זו.
* הסדרן הוא עובד של ספק הסחורה, ומסדר רק מוצרים של ספק זה. 

בדו"ח של הממונה על ההגבלים העסקיים נמתחה ביקורת חריפה על נכונותן של רשתות שיווק בישראל להפקיד את סידור הסחורה בידי סדרן סחורה מטעם הספק. בין השאר נאמר בדו"ח:

קטגוריה:מקצועות המסחר
מרמדיוק ויויל

מרמדיוק ויויל (באנגלית: Marmaduke Wyvill; ) היה שחמטאי אנגלי.

== חייו ==
בשנת 1845 נישא ויויל ללאורה, בתו של סר צ'ארלס איבטסון וכך הפך לבעלים של דנטון הול, אחוזה בת כ-10,000 דונם. בשנת 1847 נבחר ויויל כחבר פרלמנט ושמר על כסאו עד שנת 1866, בהפסקות קצרות.

ויויל העפיל לגמר התחרות הבינלאומית הראשונה שהתקיימה בלונדון, בשנת 1851 אך הפסיד בגמר לאדולף אנדרסן 4.5-2.5.

מבנה ויויל בשחמט מתייחס לתצורת רגלים שבה ללבן אין רגלי בטור ב', יש לו רגלים ב-ג3 וב-ג4 ורגלי ב-ד4 או ב-ד5 (יש הגורסים כי רגלי שחור צריך להיות ב-ג5). הרגלי ב-ג4 מהווה חולשה ללבן משום שאין רגלי אחר שיכול להגן עליו.

== קישורים חיצוניים ==

קטגוריה:שחמטאים אנגלים
קטגוריה:בריטים שנולדו ב-1815
קטגוריה:בריטים שנפטרו ב-1896
תומאס וילסון בארנס

תומאס וילסון בארנס (באנגלית: Thomas Wilson Barnes; ינואר 1825 - אוגוסט 1874) היה שחמטאי אנגלי, מהמובילים באנגליה בעת ביקורו של פול מורפי במדינה בשנת 1858.

בארנס הוא השחמטאי עם התוצאה הטובה ביותר נגד מורפי. על שמו קרויה הגנת בארנס שהיא הסתעפות בפתיחה הספרדית: 1. ה4 ה5 2. פו3 פג6 3. רב5 ז6 (הגנה זו קרויה לעיתים גם הגנת סמיסלוב). פתיחה מפוקפקת יותר מכונה הגנת בארנס 1. ה4 ו6; בפתיחה זו שיחק בארנס מול מורפי, וניצח אותו. פתיחת בארנס 1. ו3 גם נושאת את שמו.

== קישורים חיצוניים ==

* [http://chessmetrics.com/cm/CM2/PlayerProfile.asp?Params=199510SSSSS3S008125000000111000000000002310100 מידע כללי]

קטגוריה:שחמטאים בריטים
קטגוריה:בריטים שנולדו ב-1825
קטגוריה:בריטים שנפטרו ב-1874
קארלסון המעופף

קארלסון המעופף (בשוודית: Karlsson på taket) הם שלושה ספרים שנכתבו על ידי סופרת הילדים השוודית אסטריד לינדגרן, ופורסמו בשנים 1955, 1962 ו-1968. בברית המועצות דמותו של קארלסון הפכה לפופולרית מאוד בעקבות סדרת סרטים מצוירים המבוססים על סדרת הספרים.

==עלילת הספר==
קארלסון המעופף הוא אדם אדמוני מסתורי נמוך קומה אשר חי על גג בית ממוצע ברחוב ממוצע בלב סטוקהולם שבשוודיה. כאשר קארלסון לוחץ על כפתור הממוקם על גבי הבטן שלו, הוא מניע מנוע קטן עם פרופלור אשר ממוקם על גבי גבו ומאפשר לו לעוף. קארלסון הופך לאורך הספרים לחברו הטוב של ילד אשר מתגורר בבניין בו קארלסון גר.

קארלסון הוא שובב גדול ולעיתים קרובות מסבך את חברו הקטן בצרות שונות, אף על פי כן, לבסוף, כל חברי המשפחה של הילד לומדים להכיר את קארלסון ולאהוב אותו ולהעריך את חוש ההומור שלו.

== תרגומים לעברית ==

* קארלסון המעופף, תרגום: א"ד שפיר, איור: שושנה הימן, עם עובד, תשכ"ז.
* קרלסון על הגג, תרגום: דנה כספי, איור: אילון ויקלנד, זמורה ביתן, 2017.
* קרלסון על הגג מעופף שנית, תרגום: דנה כספי, איור: אילון ויקלנד, זמורה ביתן, 2020.

== סרטים וסדרות טלוויזיה ==
יצאו מספר גרסאות קולנועיות לסדרת הספרים לאורך השנים. הגרסה הקולנועית הראשונה יצאה בשנת 1974 בשוודיה. בשנת 2002 יצא סרט מצויר המבוסס על הסדרה. בשנת 1970 יצאה גרסה מצוירת בברית המועצות אשר התבססה על סדרת הספרים וזכתה להצלחה רבה.

==קישורים חיצוניים==

==הערות שוליים==

קטגוריה:ספרי אסטריד לינדגרן
קטגוריה:הוצאת עם עובד: ספרי ילדים
קטגוריה:ספרים שעובדו לסרטים
גוסטב נוימן

גוסטב ריכארד לודוויג נוימן (בגרמנית: Gustav Richard Ludwig Neumann; 15 בדצמבר 1838, גלייביץ – 16 בפברואר 1881, אלנבורג, מחוז ולאו , פרוסיה המזרחית) היה שחמטאי גרמני.

== קריירה ==
נוימן הפסיד בדו-קרב בלייפציג ללואיס פאולסן +3 -5 =3 (+ ניצחונות – הפסדים = תוצאות תיקו) 1864. בשני דו-קרבות שקיים בפריז, בשנת 1867 ניצח את שמעון אברמוביץ וינוור ואת סלסו זופידה בתוצאה זהה +3 -0 =0. בדו-קרב נגד שמואל רוזנטל ניצח נוימן +12 -2 =8.

במהלך שנות ה-60' המאוחרות של המאה ה-19 נוימן היה אחד מטובי השחמטאים בעולם. הוא ניצח בתחרות ברלין 1865 בתוצאה הנדירה +34 -0 =0 (פעם ראשונה ששחקן צבר 100% בתחרות חשובה), מקום ראשון באלברפלד 1865, מקום ראשון בדנדי 1867, רביעי בפריז 1867 (ניצח: איגנץ קוליש ), חלק מקום 3–4 בתחרות באדן-באדן 1870 (ניצח: אדולף אנדרסן) ומקום שני, אחרי אדולף אנדרסן בתחרות אלטונה 1872. מחלת נפש קשה מנעה ממנו להמשיך ולשחק אחרי שנת 1872.

בין השנים 1864–1867 ייסד וערך נוימן, בצוותא עם אדולף אנדרסן, את העיתון Neue Berliner Schachzeitung.

== מספריו ==
<div style="direction: ltr;">
* Die neueste Theorie und Praxis des Schachspieles (1864) (zusammen mit B. Suhle)
* Leitfaden für Anfänger im Schachspiel (1865),
* A. Anderssens Schachpartien aus den Jahren 1864 und 1865 (1865)
* Das Schachspiel und seine Abarten (1866)
</div>

== קישורים חיצוניים ==

* [http://www.wtharvey.com/neum.html תחבולות של נוימן], באתר wtharvey.com 

קטגוריה:שחמטאים גרמנים
קטגוריה:מחברי ספרי שחמט גרמנים
קטגוריה:מתמודדים עם מגבלה נפשית: גרמנים
קטגוריה:גרמנים שנולדו ב-1838
קטגוריה:גרמנים שנפטרו ב-1881
Hunky Dory

Hunky Dory הוא אלבום של המוזיקאי הבריטי דייוויד בואי משנת 1971. זהו אלבומו הראשון של בואי בחברת תקליטי RCA, אשר ליוותה את בואי במהלך העשור של שנות ה-70. האלבום כולל כמה מלהיטיו הגדולים ביותר של בואי ובראשם הלהיט: "".

== הפקת האלבום ==
עם החלפתו של נגן הבס טוני ויסקונטי בטרבור בולדר, הפך ההרכב שליווה באלבום את בואי, להרכב שימשיך ללות אותו בתקופת "זיגי סטארדאסט". לאלבום ניכתבו שירים המהווים מעין מחוות אישיות של בואי לגיבוריו, ובהם אנדי וורהול ובוב דילן ולהקת מחתרת הקטיפה.

== הצלחתו האלבום והשפעתו ==
הוצאת האלבום לוותה בהוצאת סינגל לשיר Changes. האלבום זכה להצלחה יחסית עם יציאתו, אך רק לאחר הצלחת אלבומו הבא של בואי Ziggy Stardust, שנה לאחר מכן, זכה האלבום להתעניינות מחודשת והוביל לעלייה חדה במכירותיו, והגיע למקום ה-3 בבריטניה. ההצלחה המפתיעה, הובילה להוצאתו לאור של סינגל נוסף מהאלבום לשיר ?Life on Mars- שהגיע אף הוא למקום ה-3. בשנת 1990 יצאה מהדורה חדשה לאלבום על גבי תקליטור, ובה 4 רצועות בונוס שהוקלטו בשנת 1971.

בשנת 1988 נערך בקרב קוראי מגזין המוזיקה הבריטי Q, דירוג האלבומים הגדולים של כל הזמנים, ובהם הגיע Hunky Dory למקום 43. בשנת 2000 נערך דירוג נוסף במגזין, והאלבום הגיע למקום ה-16 בקרב 100 האלבומים הבריטים הגדולים של כל הזמנים. בדירוג של ערוץ הטלוויזיה VH1 בשנת 2000 הגיע האלבום למקום 47, וטיים מגזין הגיע בשנת 2006 לאחד ממאה האלבומים הגדולים של כל הזמנים.

בשנת 2020 מגזין הרולינג סטון דירג את האלבום במקום ה-88 ברשימת 500 האלבומים הטובים ביותר בכל הזמנים המחודשת.

== סגנונות ונושאים ==
הביוגרף המוזיקלי דייוויד בקלי אמר על Hunky Dory: "יש לאלבום כמעט מעמד של קל להאזנה ורגישות מוזיקלית המקובלת הפחיתו מהעובדה שלאלבום הזה יש את התבנית לקריירה העתידית של בואי". הרצועה הראשונה "Changes"', התמקדה באופי הכפייתי של המצאה אמנותית ("Strange fascination, fascinating me/Changes are taking the pace I'm going through") ומרחיק אותו מהמיינסטרים של הרוק ("Look out, you rock 'n' rollers"). עם זאת, בואי לקח גם זמן כדי להוקיר להשפעות שלו עם "Song for Bob Dylan", "Andy Warhol" ו-"Queen Bitch".

== שירי האלבום ==
# Changes
# Oh! You Pretty Things
# Eight Line Poem
# Life on Mars
# Kooks
# Quicksand
# Fill Your Heart
# Andy Warhol
# Song for Bob Dylan
# Queen Bitch
# The Bewlay Brothers
# Bombers (בונוס במהדורת התקליטור משנת 1990)
# The Supermen (בונוס במהדורת התקליטור משנת 1990)
# Quicksand (בונוס במהדורת התקליטור משנת 1990)
# The Bewlay Brothers (בונוס במהדורת התקליטור משנת 1990)

== משתתפים ==
* דייוויד בואי : גיטרה, פסנתר, סקסופון, שירה.
* טרבור בולדר : גיטרה בס, חצוצרה.
* ריק וייקמן : פסנתר.
* מיק רונסון : גיטרה, קלידים, קולות.
* מיק "וודי" וודמנסי : תופים.

== קישורים חיצוניים ==

* [http://www.time.com/time/2006/100albums/0,27693,Hunky_Dory,00.html האלבום ברשימת 100 האלבומים הגדולים של כל הזמנים באתר טיים מגזין, 11/2007]

קטגוריה:אלבומי 1971
קטגוריה:ערכים שבהם תבנית בריטניקה אינה מתאימה
קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומי חברת RCA רקורדס
גיולה ברייר

גיולה ברייר (בהונגרית: Gyula Breyer; 30 באפריל 1893 – 9 בנובמבר 1921), היה שחמטאי יהודי-הונגרי. ברייר היה ממובילי הגישה ההיפרמודרנית בתאוריית השחמט, והעדיף לשלוט על מרכז הלוח באמצעות כלים שמוקמו באגפים.

ברייר נולד בבודפשט, ובשנת 1912 ניצח באליפות הונגריה. הייתה לו תוצאה חיובית מול מקס אויבה שהפך לימים לאלוף העולם בשחמט, בין היתר ניצח את אויובה בווינה, בשנת 1921.

ברייר ידוע כמפתח גמביט ברייר (1. ה-4 ה-5 2. ו-4 ה:ו-4 3. מה-ו-3), הסתעפות של גמביט המלך. בפתיחה ספרדית סגורה ישנה הסתעפות הקרויה על שמו, שבה השחור מנתב את הפרש מאגף המלכה ל-ד-7 לקבלת גמישות נוספת. הסתעפות זו הפכה לאופנתית בשנות ה-60 של המאה ה-20 והייתה חביבה על אלוף העולם בוריס ספסקי.

ברייר מת בברטיסלאבה מהתקף לב. הוא נקבר בברטיסלאבה ועצמותיו הועברו בשנת 1987 לבודפשט.

==קישורים חיצוניים==

* [https://web.archive.org/web/20040330035532/http://www.chesscafe.com/text/hans72.pdf משחק מנותח מול אסר], באתר צ'סקפה
* [http://www.chesshistory.com/winter/extra/breyer.html מאמר על אימרתו של ברייר: אחרי 1. ה4 המשחק של הלבן בשלביו האחרונים], באתר צ'סהיסטורי
* [http://mathpuzzle.com/retrograde.html בעיית שחמט של ברייר], באתר mathpuzzle.com
* 

קטגוריה:שחמטאים יהודים הונגרים
קטגוריה:אלופי הונגריה בשחמט
קטגוריה:בודפשט: אישים
קטגוריה:יהדות בודפשט
קטגוריה:ילידי 1893
קטגוריה:הונגרים שנפטרו ב-1921
קן סקוט

קן סקוט (באנגלית: Ken Scott; נולד ב-20 באפריל 1947) הוא מפיק מוזיקלי וטכנאי אולפן.

==קורות חיים==

סקוט, יליד לונדון, החל את דרכו המקצועית בגיל 16 בעת שעבד בספריית ההקלטות של אולפני EMI. בתוך פרק זמן קצר, הפך סקוט לטכנאי הקלטות אולפן. במהלך עבודה זו, עבד עם להקות ומוסקאים מובילים בעולם המוזיקה ובהם פינק פלויד, ההוליס ועוד.

לאחר שעבר לעבוד באולפני טרדינט, זכה להערכה רבה שהובילה לקבלת פרסים ומועמדויות בתחום ההפקה המוזיקלית. לבד מזאת, השתתף בהקלטות שהובילו למכירת מיליוני אלבומים של המוזיקאים: אלטון ג'ון, ג'ורג' האריסון, הארי נילסון ועוד. כמו כן החל להפיק אלבומים לדייוויד בואי, קנזס, דוראן דוראן ועוד.

==קישורים חיצוניים==

* 

קטגוריה:מפיקים מוזיקליים בריטים
קטגוריה:טכנאי קול בריטים
קטגוריה:בריטים שנולדו ב-1947
Earthling

Earthling (בן כדור הארץ) הוא אלבום של המוזיקאי הבריטי דייוויד בואי שיצא בשנת 1997. אלבום זה, נחשב לחזרתו של בואי להיותו מוזיקאי ניסיוני.

האלבום לא זכה אומנם להצלחה מסחרית גדולה, אך הביקורות שיבחו את היצירה השלימה וכך גם הצליח להוציא את הלהיט שהפיק סולן להקת ניין אינץ' ניילז טרנט רזנור "I'm Afraid of Americans" (השיר עוסק בחוויה של בואי מטיול באי ג'אווה, עת ניתקל שם בסניף של רשת מקדונלד'ס). האלבום מתאפיין בעירוב סגנונות, והגיע במצעדים הבריטים למקום ה-6 ולמקום 39 בארצות הברית.

התעניינותו של בואי באותה העת ביצירת מיקסים שונים לשיריו הגיעה לשיאה ושירי האלבום זכו למספר רב מאוד של גרסאות שונות שהופיעו בסינגלים שליוו את הוצאת האלבום. השיר "Telling Lies" קיבל 3 גריסאות שונות - אותן ניתן היה להוריד באתר האינטרנט של בואי, ובכך היה למעשה הסינגל הראשון של מוזיקאי מפורסם ברשת האינטרנט.

"Little Wonder" היה הלהיט הגדול ביותר שיצא מהאלבום, והגיע למקום ה-14 במצעדים הבריטים. לבימוי הקליפים שליוו את הסינגלים, הוזמנו במאי קליפים בעלי אופי אמנותי חריג.

== שירי האלבום ==
כל שירי האלבום ניכתבו על ידי בואי (שגם עיצב את עטיפת האלבום) בשיתוף מארק פלאטי וריבס גברלס, למעט השירים Seven Years in Tibet ו-Dead Man Walking והשיר Law שניכתבו על ידי בואי וגברלס, והשירים Telling Lies שהלחן לו ניכתב על ידי בואי, I'm Afraid of Americans שהולחן על ידי בואי בשיתוף בריאן אינו.

=== רשימת שירים ===

== קרדיטים ==
* דייוויד בואי - שירה, קולות, גיטרה, קלידים, סימפולים, סקסופון.
* ריבס גברלס - גיטרות, תכנות, קלידים, קולות.
* מארק פלאטי - גיטרות, תכנות, סימפולים, קלידים.
* גלי אן דורסי - גיטרה בס, קולות.
* זקארי אלפורד - תופים, כלי הקשה חשמליים.
* מייק גרסון - קלידים, פסנתר.

==קישורים חיצוניים==

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומי חברת ברטלסמן מיוזיק גרופ
אלוגיה

בפסיכולוגיה, אלוגיה (יוונית: α - "ללא" ו-λόγος - "התבטאות" - חוסר היגיון או שיקול דעת) או דלות הביטוי, היא חוסר ביכולת דיבור שוטף ובסיסי, וכן בחיבור משפטים. האלוגיה מתבטאת גם בהרחבת החביון של חוליה. האלוגיה מקשה מאוד על הפסיכותרפיה משום שהלוקים באלוגיה מתקשים מאוד לקיים שיחה שוטפת, ותשובותיהם יהיו בדרך כלל סתומות ולעיתים אף פרדוקסליות. אלוגיה היא גורם אחד מתוך מערכת הערכה רחבה מאוד של הפרעות בתחומי חשיבה, שפה ותקשורת שפותחה על ידי ננסי אנדריאסן.

== היבטים קליניים ותפקודיים ==

=== גורמים ואבחנה של אלוגיה ===
האלוגיה מתגלה בדרך כלל אצל לוקי סכיזופרניה, כסימפטום שלילי לפסיכופתולוגיה ואף נמצאה כמנבאת לפרוגנוזה גרועה.<ref name=":0"></ref> כמו כן האלוגיה יכולה להופיע לעיתים גם לצד דמנציה, פגיעות מוחיות כאשר במקרים אלו היא קשורה לנזק באיזורי מוח ספציפיים או להתליכים ניווניים במוח<ref name=":0" /> או כתסמין להפרעה דו קוטבית.<ref></ref>

אבחנה של אלוגיה תתבצע על ידי הערכת קלינית של דפוסי דיבור אצל האדם כמו כמות הדיבור, זמן מוארך לתגובה או צמצום תוכן הדיבור,<ref></ref> בדרך כלל ההערכה תהיה כחלק מהערכה פסיכיאטרית או נוירולוגית מקיפה.<ref></ref> חשוב להבדיל בין אלוגיה לבין מצבים אחרים כמו לדוגמה דיכאון, חרדה או תופעות לוואי של תרופות, לשם כך נדרשת הערכה של ההיסטוריה הרפואית של האדם לצד הערכה של מצבו הקוגניטיבי הכללי. <ref></ref>

=== השפעה על התפקוד וטיפול ===
אלוגיה עלולה להשפיע באופן משמעותי על תפקוד האדם גם בהיבט החברתי וגם בהיבט התעסוקתי במספר דרכים שונות. אלוגיה מפחיתה באופן משמעותי את היכולת לתקשורת בין אישית שבהמשך עלולה להוביל לקשיים חברתיים. לצד קושי ביצוע משימות יום יומיות הדורשות תקשורת מילולית. בנוסף אלוגיה עלולה להקשות על התשלבות במקומות תעסוקה שונים הדורשים מיומנויות אף בסיסיות של תקשורת בין אישית. חומרת האלוגיה משפיעה באופן ישיר על ירידה באיכות החיים הכללית של האדם.<ref></ref>

בעוד שאין מידע ממוקד על טיפול באלוגיה באופן ישיר נמצא כי טיפולים פסיכוסוציאליים כמו טיפול קוגניטיבי-התנהגותי בשילוב עם תרופות אנטי-פסיכוטיות יכולות לסייע בהפחתת סימפטומיים שליליים של סכיזופרניה וביניהם אלוגיה.<ref></ref>

== הערות שוליים ==

{| border="1" cellspacing="0" align="center" cellpadding="2"
|-----
! colspan="2" bgcolor="pink" | דוגמה לאלוגיה
|----- valign="top"
|
ש: יש לך ילדים?<br>
ת: כן.<br>
ש: כמה?<br>
ת: שניים.<br>
ש: בני כמה הם?<br>
ת: שש ושש עשרה.<br>
ש: הם בנים או בנות?<br>
ת: אחד בן, והשנייה בת.<br>
ש: מי בן השש עשרה?<br>
ת: הבן.<br>
ש: מה שמו?<br>
ת: איציק.<br>
ש: ומה שמה של הילדה?<br>
ת: בתיה.<br>
|
ש: יש לך ילדים?<br>
ת: כן, בן ובת.<br>
ש: בני כמה הם?<br>
ת: איציק בן שש עשרה ובתיה בת שש. <br>
|-----
| align="center" | אלוגיה
| align="center" | דיבור רגיל
|}

=== ראו גם ===

* אפאזיה
* טיפול קוגניטיבי-התנהגותי
* ננסי אנדריאסן
* סכיזופרניה
* הפרעה דו קוטבית

קטגוריה:סכיזופרניה והפרעות סכיזוטיפליות ודלוזיונליות
קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:הפרעות נפשיות והתנהגותיות
סן סבא

חזית הבזיליקה.
סן סבא (באיטלקית: San Saba) היא בזיליקה ואחת הכנסיות הטיטולריות של העיר רומא בירת איטליה. הכנסייה נמצאת על גבעת האוונטין בסמוך לחומת אורליאנוס הקדומה.

==היסטוריה==
המנזר הראשון הוקם באתר בשנת 648 על ידי נזירים שנמלטו ממנזר מר סבא בעקבות הכיבוש הערבי והגיעו לרומא. הנזירים השתתפו בוועידת הלטרון ובסיומה הקימו מנזר במבנה אחוזה נטוש שמצאו (באותה עת פחתה אוכלוסיית רומא והיו בה מבנים נטושים רבים). על פי מסורת מקומית היה האתר שייך לסילביה הקדושה, אימו של האפיפיור גרגוריוס הראשון אשר ציוותה במותה את האתר למנזר, אולם ככל הנראה מקורה של מסורת זו במאה ה-12.

המנזר שהוקם שגשג במהלך המאה השמינית והתשיעית ונזיריו אף השתתפו במשלחות רשמיות שנשלחו לביזנטיון ובועדות שנערכו בקונסטנטינופוליס כנציגי הכנסייה הקתולית והאפיפיור. בשנת 768 נכלא במנזר האנטי-אפיפיור קונסטנטינוס השני בטרם הוצא להורג על ידי הלומברדים.

המנזר שופץ במאה העשירית והועבר למסדר הבנדיקטיני של מונטה קאסינו ושופץ שוב במאה ה-13 בטרם הועבר לנזירי קלוני. במאה ה-15 הועבר המנזר לנזירים הציסטרציאנים.

בשנת 1959 הפכה הכנסייה לכנסייה טיטולרית.

== תיאור המבנה ==
בקדמת המבנה נמצאת אכסדרת עמודים שנבנתה במאה ה-13. במרכז הכנסייה אולם תווך שמשני צדדיו שני אולמות צידיים. במבנה שלושה אפסיסים. ככל הנראה הכנסייה נבנתה תוך שימוש מבני בעמודים שנלקחו ממבנים עתיקים.

מתחת לכנסייה נמצאת קריפטה שנבנתה באתר בו היה, על פי המסורת, ביתה של סילביה הקדושה, ובה מוחזקים שרידים של סבאס.

== קישורים חיצוניים ==

* 

קטגוריה:רומא: בזיליקות
אבוליציה

אָבוֹלִיצְיָה (Avolition – חוסר רצייה), נכתב גם אָווֹלִיצְיָה, היא מצב פסיכולוגי המאופיין בחוסר תשוקה או הנעה להשגת מטרות משמעותיות. מקרה פרטי של אבוליציה היא אבוליה. 

הלוקים באבוליציה אינם יכולים לקחת יוזמה, ואם לקחו, לא תהיה להם המוטיבציה לסיים את שהתחילו. במקרים קשים, הם לא יוכלו לצאת לעבוד, לאכול, או לדאוג לאנשים הקרובים אליהם. אבוליציה מתגלה בדרך כלל אצל לוקים בסכיזופרניה, והיא אחד מארבעת התסמינים השליליים העיקריים של ההפרעה, כאשר שלושת הנוספים הם אפקט קהה, אלוגיה ואנהדוניה. לעיתים אבוליציה באה יחד עם היגיינה ירודה, בשל היעדר הרצון והיעדר ראיית החשיבות שבניקיון הגוף והסביבה. לעיתים מבלבלים בינה לבין אדישות רגילה, אך אדישות חולפת לאחר זמן מסוים, והיא אינה פתולוגית. אם אדם מבצע את המשימות אשר הוא מעוניין לבצע, אך אינו נהנה מהן כלל, הוא לוקה באנהדוניה.

קטגוריה:תסמינים וסימנים הקשורים להכרה, תפיסה, מצבים רגשיים והתנהגות
קטגוריה:סכיזופרניה והפרעות סכיזוטיפליות ודלוזיונליות
קטגוריה:הפרעות נפשיות והתנהגותיות
דאצ'י, מלך איבריה

דאצ'י (בגאורגית: დაჩი) או דארצ'י (დარჩი) או דארצ'יל (დარჩილი, דארצ'ילי) הידע גם כדאצ'י אוּגַ'רמֶלי (უჯარმელი) משושלת צ'וסרויד היה מלך הממלכה המזרח גאורגית, ממלכת איבריה, שעל פי המקורות הגאורגיים הכתובים מימי הביניים, שלט במשך 12 שנה משנת 522 לערך ועד ל-534. הוא קיבל את כינוי "אוג'רמלי" ("שבא מאוג'רמה") כיוון שמקום מגוריו הייתה אוג'רמה.

על פי הרשומות הגאורגיות מימי הביניים היה דאצ'י בנו הבכור של וחטנג גורגסלי ואשתו בּאלֶנדוּחט, בתו של המלך הפרסי מהשושלת הסאסאנית, הורמיזד השלישי (هرمز بن يزدجرد). הוא ירש את אביו, שפתח בהפיכת נפל כנגד ההגמוניה הסאסאנית, ונקט בקו פייסני מזה של אביו. ממקום מושבו באורג'מה שבקאחתי, שהוכרה כאחוזה מלכותית כבר מימי הצ'וסרוידים הראשונים, הוא עשה מאמצים מיסיונריים מיוחדים להמשך ניצור של נתיניו ההרריים. הוא הרחיב את העיר טביליסי והשלים את בניית מבצרה, שהחלה בימי אביו.

דאצ'י נפטר בשנת 534 ובנו באקור השני ירש אותו.

== מקורות ==

* ארנולד הוג, מרטין ג'ונס, ג. מרטינדלה וג. מוריס (1992), [http://books.google.com/books?id=fBImqkpzQPsC&printsec=frontcover&sig=ACfU3U1n-8rmOco_Z3cvAu3ohDlAQiXE8A&source=gbs_book_other_versions_r&cad=2_1#PPA169,M1 הפרוסופוגראפיה של האימפריה הרומית המאוחרת: 527-641], עמ' 169, , , 
* סיריל טואמנוף (1963), [http://books.google.com/books?id=jlE1AAAAIAAJ&pgis=1 מחקרים על ההיסטוריה הנוצרית של הקווקז], 

== הערות שוליים ==

קטגוריה:מלכי גאורגיה
קטגוריה:אנשי ימי הביניים
קטגוריה:נפטרים ב-534
ג'ובאני דה קפסטראנו

דוכן המטיף של קפיסטרנו ב[[קתדרלת סטפנוס הקדוש, וינה]]
ג'ובאני דה קפסטראנו (באיטלקית: Giovanni da Capestrano; מכונה גם יוהנס קפיסטרנוס, יוהנס פון קפסטראנו, יאן או יוהאן קפיסטרן, יוהאן (יוהנס) דה קפיסטרנו; 24 ביוני 1386 – 23 באוקטובר 1456), הנחשב לקדוש נוצרי, היה נזיר, מטיף פרנציסקני איטלקי, תאולוג ואינקוויזיטור.

ג'ובאני דה קפסטראנו נולד בכפר קפסטראנו שבמחוז אברוצו (בממלכת נאפולי). אביו הגיע לנאפולי יחד עם חצרו של לואי הראשון. הוא התחיל את חייו כמשכיל חילוני, ולמד משפטים בפרוג'ה תחת שרביטו של המשפטן בלדוס דה אובלדיס. הוא נשא אישה והפך לפקיד בית משפט. ב-1412 מינה אותו לדיסלאו מנאפולי למושל פרוג'ה. כשפרצה מלחמה בין פרוג'ה וסיגיסמונדו מבית מלטסטה ב-1416 הוא נשלח כשגריר להשכין שלום, אך תחת זאת הושלך על ידי המלטסטים לכלא.

ג'ובאני דה קפסטראנו השתמש בכוחו הרטורי על מנת לעודד תמיכה במסעות צלב ותקיפתם של "כופרים" לא נוצרים. הוא היה מעורב במהלכים צבאיים רבים והצליח להוביל את דלת העם להילחם נגד העות'מאנים במצור על בלגרד.

בשנת 1417 החל לנהל מסע הטפה רצוף השמצות נגד היהודים, שהייתה לו השפעה ניכרת בחצרות הנסיכים והאפיפיור. בין היתר, הגה תוכנית לבנות אנייה ענקית, ולהושיב בה את כל יהודי רומא ולשלוח אותם מעבר לים. הוא גם הפיץ את שנאת ישראל לארצות אחרות באירופה.
הוא פעל בקנאות נגד היהודים, ובכל מקום אליו נדד יזם פוגרומים נגד היהודים, שימש כאינקוויזיטור והוציא רבים מהם להורג בשריפה על המוקד. לפולין הוזמן על ידי בני האצולה כדי להטיף נגד היהודים; בין 1420–1422 הביא לגירוש יהודי רגנסבורג. ב-1427 הביא את האפיפיור להוצאת גזירת הים, לפיה יהודים איטלקיים לא הורשו יותר לשוט על ספינות בים התיכון לכיוון ארץ ישראל. ב-4 ביולי 1453 הורה להעלות על המוקד 41 יהודים בברסלאו בעקבות עלילת דם, מתוך כ-318 שנעצרו ועונו. בפדובה גרם ב-1456 לגירוש ראשי הקהילה. לימים כונה "שוט היהודים".

הוא מת באילוק, ליד ווקובאר (כיום בקרואטיה) כתוצאה ממחלת הדבר. ב-1690 הוכרז כקדוש על ידי האפיפיור אלכסנדר השמיני, ויום חגו חל ב-23 באוקטובר.

== אפונים ==

==קישורים חיצוניים==

* 

==הערות שוליים==

קטגוריה:קדושים נוצרים
קטגוריה:פרנציסקנים
קטגוריה:כמרים איטלקים
קטגוריה:איטלקים במאה ה-15
קטגוריה:תאולוגים
קטגוריה:ילידי 1386
קטגוריה:נפטרים ב-1456
ריברטון (ניו זילנד)

ריברטון (או בשפה המאורית: אפרימה, Aparima) היא עיירה בדרום האי הדרומי של ניו זילנד. העיירה נמצאת בחבל סאות'לנד, בקצה המערבי של חוף אורטי, 30 ק"מ מערבית לאינברקרגיל, על מסלול הנוף הדרומי. היא מצויה במרחק של 45 ק"מ מהאי סטיוארט ומהווה נמל בטוח ממצר פובו .

בעיירה זורמים הנהרות פוררקינו ואפרימה ונשפכים למצר פובו. 

אוכלוסיית העיירה כ-1,430 נפש וכלכלתה מבוססת בעיקר על דיג. קיימת העיירה גם תעשיית מוצרי חלב.

==קישורים חיצוניים==

==הערות שוליים==

קטגוריה:ניו זילנד: יישובים
קטגוריה:ניו זילנד: ערי חוף
קטגוריה:ניו זילנד: ערי נמל
קטגוריה:סאות'לנד
קטגוריה:האי הדרומי
וכתבתם

ממלכת התורה "וכתבתם" הוא ארגון חרדי-ליטאי, שמטרתו עידוד כתיבת חידושי תורה. שמו לקוח מפסוק בפרשת שמע.

== היסטוריה ==
ארגון "וכתבתם" נוסד בשנת ה'תש"ס בידי הרב דניאל בן אבו, ובנשיאותו עומד הרב ברוך שמואל דויטש מראשי ישיבת קול תורה, ובהכוונת הרב יוסף שלום אלישיב, מנהיג הציבור הליטאי. הארגון פועל בישיבות גדולות ובכוללים בארץ ובעולם.

הסלוגן הראשון שלו היה הארגון העולמי לעידוד כתיבת חידושי תורה, ובשנת תש"ע מותג הארגון מחדש ומאז נקרא ממלכת התורה "וכתבתם".

בחורי ישיבה ואברכים שולחים למערכת חידושי תורה על הש"ס, באורך של 4 עד 8 עמודים. מדי שנה מגיעים למשרדי הארגון אלפי 'חבורות' (המינוח הישיבתי למאמרים) מתוכם נבחרת - בתיאום עם ראשי המוסדות - ה'חבורה' הטובה שמזכה את כותבה במלגה בסך 10,000 ש"ח, שתי חבורות נוספות זוכות ב-2,000 ש"ח כל אחת, ומאה חבורות נוספות זוכות ב-500 ש"ח כל אחת. הארגון הוציא לאור ספרים הכוללים כמאה וחמישים חבורות נבחרות. בחודש ניסן מדי שנה מקיים הארגון כנס בבני ברק בראשות רבנים ובו מוכרזים הזוכים ומחולקים המלגות והספרים.

בנוסף לכך יצא לאור על ידי "וכתבתם" סדרה ספרים "תורת ראשי הישיבות" למעלה מארבעה עשר כרכים על שיעורים מראשי הישיבות זיע"א מדור העבר, על כל הש"ס.

בנשיאות הארגון עומדת ועדת ראשי ישיבות: הרב מנחם צבי ברלין, ראש ישיבת רבנו חיים עוזר בבני ברק, הרב אריה מלכיאל קוטלר, ראש ישיבת לייקווד בארצות הברית, הרב אביעזר פילץ, ראש ישיבת תושיה במושב תפרח, הרב אליהו דב וייכטפויגל, ראש ישיבת זיכרון משה סאוט' פאולסברג בארצות הברית, והרב מרדכי גרוס גאב"ד חניכי הישיבות.

פטרונו הרוחני של הארגון מאז הקמתו היה הרב אלישיב, ולאחר פטירתו - הרב שמואל אוירבך. מאז הפילוג בציבור הליטאי משתתפים בכינוסי הארגון רבנים ותלמידי ישיבות המזוהים עם "בני תורה".

== תמונות ==
<gallery>
קובץ:כנס ממוקד.jpg| המעמד השנתי בבני ברק
קובץ:גרבש בוכתבתם.jpg| הרב ברוך שמואל דויטש נואם בכנס
קובץ:כנס רחב.jpg| הכנס השנתי בבני ברק, במרכז התמונה הרב שמואל אוירבך נואם.
קובץ:רבי שמואל יעקב בורנשטיין ר"י קרית מלך נואם בכנס וכתבתם.jpg|הרב שמואל יעקב בורנשטיין נואם
קובץ:רב"ש דויטש רש"י בורנשטיין רא"א דסלר בכנס וכתבתם.jpg|הרב ב"ש דויטש הרב ש"י בורנשטיין והרב א"א דסלר בכנס 'וכתבתם'
</gallery>

== קישורים חיצוניים ==
* 

קטגוריה:ארגונים תורניים בישראל
רכס בירכת אל קסר

רכס בירכת אל קסר היא נקודת תצפית בשומרון המתנשאת לגובה 844 מטרים מעל פני הים, כ־2 ק"מ מערבית לכפר הערבי דומא, מזרחית ליישוב שבות רחל. התצפית נמצאת מעל קו פרשת המים הארצי, בגובה של 200 מטר מעל לכביש אלון, הנמצא מזרחית ממנו והרכס נקרא על שם חורבה הנמצאת צפונית־מערבית לו.

האנטנה בהר קידה - 2008
== הרחבה ==
נקודת התצפית מצויה בראשה של מדרגת העתק תלולה החולשת על המדרונות המזרחיים של הרי השומרון ומאפשרת תצפית רחבה מדרום מזרח - מזרח - וצפון מזרח עד הר עיבל והר החרמון וכן לכיוון מערב לשילה. בין השאר מן ההר יש תצפית טובה לעבר כביש אלון והיישובים הסמוכים, רמת הגלעד מהר נבו ועד אירביד, ובקעת הירדן מסרטבה בצפון ועד הר מונטר במדבר יהודה, בדרום. זהו היקף התצפית המרבי בשומרון ממקום הפתוח למבקרים, ולכן הוא משמש כיום נקודת תצפית למטיילים באזור.

על ההר צמחייה אופיינית לצומח הים-תיכוני של ספר המדבר, ושמו ניתן לו על שם שיחי הקידה השעירה הצומחים בו.

בשנת 2002 פונה הבסיס הצבאי "מחנה קידה" ששכן על ההר. תושבי מאחז קידה היו אמורים להתיישב בהר, אך לא הורשו לעשות כן, והקימו יישוב בקרבת האתר. במקום יש אנטנה סלולרית של חברת סלקום.

== צמחיית ספר המדבר ==
<gallery widths="200px" heights="180px" perrow="3">
Image:Flower A.JPG|מצמחי ההר: סירה קוצנית, אזוב מצוי וצמרנית הסלעים
Image:Flower b.JPG|
Image:Kida flower c.JPG|
</gallery>

== לקריאה נוספת ==
* מנחם מרקוס, בקעת הירדן ומזרח השומרון, רשות שמורות הטבע, 1992.
* המדריך למטייל בשומרון, מסלול 20- עמ' 278 - 289. תשע"ד / 2014.

== קישורים חיצוניים ==

* [http://travel.webshots.com/album/563425551DJxWqG תמונות מהר קידה: נוף וצמחייה]

== הערות שוליים ==

קטגוריה:גוש שילה
קטגוריה:השומרון: הרים
קטגוריה:נקודות תצפית בשומרון
גיא סטריק

גיא סטריק (נולד ב-3 במאי 1965) הוא קלע ישראלי.

== קריירה ==

האולימפיאדה הראשונה בה השתתף סטריק הייתה אולימפיאדת אטלנטה (1996), בה דורג במקום ה-13 בתרגיל שלושה מצבים (40X3). ב-1997 זכה בגביע העולם בתרגיל מצב שכיבה עם רובה חופשי (ירי 60 כדורים ממרחק 50 מטר) כמו גם ב-2003 וב-2004 (בתוצאה שהשיג בתחרות זו, 599 נקודות, קבע שיא ישראלי). באולימפיאדת סידני (2000) דורג במקום 25 בתרגיל השכיבה. באולימפיאדת אתונה (2004) דורג במקום ה-15. ב-2005 היה אלוף אירופה. דורג במקום הראשון בדירוג העולמי במשך זמן רב.

במאי 2008, בתחרות גביע העולם שהתקיימה במינכן, קבע תוצאה של 600 נקודות, שהיא התוצאה המקסימלית האפשרית (ללא גמר) בירי שכיבה. בכך היה סטריק לקלע ה-12 בעולם שהצליח להשיג תוצאה זו. כמו כן הפך סטריק לספורטאי הישראלי הראשון שאינו שייך לספורט הנכים המחזיק בשיא עולם בתחרות אולימפית כלשהי.

סטריק השתתף באולימפיאדת בייג'ינג, ובכך הפך לספורטאי הישראלי השני שמשתתף בארבע אולימפיאדות (הראשון היה השייט יואל סלע). באולימפיאדה עצמה סיים במקום ה-12 ולא העפיל לשלב הגמר.

בנוסף לכישוריו כספורטאי, סטריק הוא גם מאמן קליעה. בין חניכיו הקלעים האולימפיים גיל סימקוביץ', דורון אגוזי ודורון שזירי (שזכה בשנת 2004 בשתי מדליות ארד באולימפיאדת הנכים באתונה).

סטריק משתייך למועדון הקליעה "הפועל מעברות".

==קישורים חיצוניים==

* 
* 
* [http://www.one.co.il/c.aspx?target=%2Fsitectr2%2Easp%3FCategoryID%3D7%26TableID%3D676%26TeamID%3D3145%26PlayerID%3D29379%26Season%5FID%3D04%2D05%26nocache%3D1 גיא סטריק] באתר one
* 
* 

קטגוריה:קלעים ישראלים
קטגוריה:ספורטאים אולימפיים ישראלים
קטגוריה:משתתפים ישראלים באולימפיאדת בייג'ינג (2008)
קטגוריה:שיאני עולם ישראלים
קטגוריה:משתתפים ישראלים באולימפיאדת אתונה (2004)
קטגוריה:משתתפים ישראלים באולימפיאדת סידני (2000)
קטגוריה:משתתפים ישראלים באולימפיאדת אטלנטה (1996)
קטגוריה:קלעים באולימפיאדת סידני (2000)
קטגוריה:קלעים באולימפיאדת אטלנטה (1996)
קטגוריה:קלעים באולימפיאדת בייג'ינג (2008)
קטגוריה:קלעים באולימפיאדת אתונה (2004)
קטגוריה:ישראלים שנולדו ב-1965
קוברה מצרית

קוברה מצרית (שם מדעי: Naja haje), ידוע גם בשם "أورايوس" ערבית מצרית מבטאים: Ouraeus (נגזר מהמילה היוונית עתיקה: οὐραῖος) הוא מין נחש ממשפחת הפתניים המצוי באזורים חצי-מדבריים לאורך אפריקה. עקב תפוצתה הצפונית היא נמצאת גם במצרים, בה נחשבה לסמל תרבותי ודתי ומכאן שמה. הקוברה קטלנית ביותר לאדם ובשנים האחרונות חל גידול בתקריות בינה לאדם, עקב כניסה ליישובים אנושיים, בהם שורצים במכרסמים.

==תיאור==
הקוברה היא נחש באורך של 1.5–2 מטרים אף שנמדדו גם פרטים באורך 2.59 מטרים. צבעה חום בהיר עד כהה וקרוב לשחור, כשהצידיים והבטן בהירים יותר בגוונים חום בהיר עד צהוב ושמנת. כמו שאר הקוברות, היא בעלת מפרש סביב צווארה העוזר לה להרתיע יריבים. הקוברה מטילה בין 8 ל-33 ביצים הבוקעות כעבור 60 יום.

הקוברה המצרית היא מין ליילי אך פעילה גם בשעות הבוקר המוקדמות בהם היא מתחממת בשמש. היא ניזונה מיונקים קטנים, מקרפדות, מלטאות ומנחשים קטנים יותר, לרבות קוברות אחרות. את הטרף היא הורגת בארסה החזק, שגם מסייע לעיכול חלקי של הטרף.

מחייתה של הקוברה היא באזורים חצי מדבריים בהם צמחייה (אף לא במדבר עצמו), סוואנות, נווי מדבר ובאזורים מסוימים אף בים התיכון. הקוברה נמצאת גם ביישובי האדם, בהם שורצים מכרסמים כמו חולדות וכך באה במגע עם אנשים.

הארס של הקוברה המצרית מכיל רעלים נוירוטוקסינים התוקפים את מערכת העצבים וגורמים לשיתוק השרירים, לבחילות והקאות, רעידות וכן למוות. כמות הארס הממוצעת שמזריקה הקוברה מצרית היא 175–200 מ"ג והוא נחשב לאחד מהחזקים שבארסי הקוברות, אף שהוא חלש משל הקוברה הפיליפינית. עם זאת קוברה זו מזריקה יותר ארס בכל הכשה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:פתניים
קטגוריה:מצרים: זוחלים
קטגוריה:לוב: זוחלים
קטגוריה:בעלי חיים שתוארו ב-1758
חוצה זווית

חוצה זווית הוא ישר העובר דרך קודקוד הזווית וחוצה אותה לשתי זוויות השוות זו לזו. 

לכל זווית יש חוצה זווית אחד ויחיד, שהוא המקום הגאומטרי של כל הנקודות שמרחקיהן מקרני הזווית - שווים. לכן זהו גם המקום הגאומטרי של מרכזי המעגלים ששתי קרני הזווית משיקות להם.

שלושת חוצי הזוויות במשולש נפגשים בנקודה אחת, שהיא מרכז המעגל החסום. אם אורכי הצלעות במשולש הם a, b, c, האורך t של חוצה הזווית מול a מקיים <math>\ t^2 = bc\left(1-\frac{a^2}{(b+c)^2}\right)</math>. 

משולש שבו שני חוצי-זווית שווים זה לזה, הוא שווה-שוקיים. בעוד שהטענות האנלוגיות עבור גבהים או תיכונים הן כמעט טריוויאליות, טענה זו על חוצי הזווית אינה קלה, והיא נודעה כמשפט שטיינר-להמוס.

==בנייה בסרגל ובמחוגה==
בניית חוצה זווית באמצעות סרגל ומחוגה
לכל זווית ניתן לבנות חוצה זווית באמצעות סרגל ומחוגה בלבד. תהליך הבנייה: תחילה בונים קשת, שמרכזה בקודקוד הזווית, והיא חותכת את שתי קרני הזווית. כעת בונים שתי קשתות, בעלות אותו רדיוס (לא בהכרח זהה לרדיוס הקשת הראשונה), שמרכזן בנקודות החיתוך שנוצרו בשלב הקודם. קשתות אלה חותכות זו את זו בשתי נקודות, והישר שעובר דרך שתי נקודות אלה הוא חוצה הזווית.

בעוד שבניית חוצה זווית היא בעיית בנייה פשוטה ביותר, חלוקה של זווית לשלושה חלקים שווים (שילוש זווית), היא אחת מהבעיות הגאומטריות של ימי קדם, ולא ניתן לבצעה באמצעות סרגל ומחוגה בלבד.

==ראו גם==
* משפט חוצה הזווית
==קישורים חיצוניים==

*[https://www.lergo.org/index.html#!/public/lessons/58d12a6c8e66510725522540/intro חוצה זווית], באתר לרגו ([https://www.lergo.org/index.html#!/public/lessons/58d12a6c8e66510725522540/intro LerGO])
*

קטגוריה:גאומטריה
קטגוריה:זוויות
קטגוריה:בנייה בסרגל ובמחוגה
DHL

[[איירבוס A300 של החברה]]
[[סמי-טריילר של החברה]]
וונציה]]
DHL (ראשי תיבות של מייסדיה: <big>D</big>alsey, <big>H</big>illblom, <big>L</big>ynn) היא חברה העוסקת במשלוחי אקספרס בינלאומיים, שילוח בינלאומי ותובלה יבשתית וכן בשילוח ימי ושירותים לוגיסטיים. החברה נמצאת בבעלות חברת הדואר הגרמני (Deutsche Post, המוחזקת 20% על ידי בנק KfW אשר מוחזק 80% על ידי ממשלת גרמניה הפדרלית).

== היסטוריה ==
החברה נוסדה בסן פרנסיסקו בשנת 1969 על ידי אדריאן דאלסי, לארי הילבלום ורוברט לין.
המייסדים החלו בהובלה אישית של מסמכים רשמיים דרך האוויר מסן פרנסיסקו להונולולו, כשהם מבצעים את השלבים הראשונים של העברת המטענים במכס עוד לפני הגעת הספינה המובילה, ובכך צמצמו באורח ניכר את משך זמן ההמתנה בנמל.
השיטה החדשה של מייסדי החברה חסכה זמן וכסף רב ללקוחות שהורגלו לעמוד בתור הנמל ולחכות זמן רב.
שיטה זו הולידה תעשייה שלמה: משלוחי אקספרס אוויריים בינלאומיים, שהם העברה מהירה של מסמכים ומשלוחים בדרך האוויר.
חברת DHL המשיכה לגדול בקצב מסחרר. החברה התרחבה מערבה, מהוואי למזרח הרחוק ולשולי האוקיינוס השקט, ולאחר מכן הגיעה למזרח התיכון, לאפריקה ולאירופה. בשנת 1988 כבר הייתה נוכחות של DHL ביותר מ-170 מדינות והחברה העסיקה 16 אלף עובדים. נכון לשנת 2008 פעלה החברה ב-220 מדינות והעסיקה 300,000 עובדים.

== חטיבות ==
DHL מחולקת לארבע חטיבות:
*DHL EXPRESS - משלוחי אקספרס בינלאומיים מדלת לדלת.
*DHL FREIGHT - שילוח מטענים ומשלוחים מיוחדים.
*DHL תעופה - שילוח אווירי וימי ומשלוחים מיוחדים.
*DHL SOLUTIONS -מכלול פתרונות לוגיסטיים, אחסון והפצה.

== נתונים כלליים ==
* כ-6,500 סניפים.
* למעלה מ-450 מרכזי מיון בינלאומיים.
* 240 מרכזי מיון ארציים.
* 420 מטוסים.
* 76,200 כלי רכב.
* למעלה מ-220 מדינות.
* למעלה ממיליארד וחצי משלוחים בשנה.
* 120,000 יעדים.

== DHL ישראל ==

DHL ישראל פועלת בישראל מאז 1997 בבעלות DHL העולמית והיא החברה היחידה בתחומה הפועלת בארץ ישירות ולא באמצעות זכיין מקומי. החברה מעסיקה 420 עובדים ומחזיקה צי של 120 כלי רכב ומטוס אחד אשר מבטיחים איסוף מהיר ויציאה מיידית בטיסת DHL היומית. אותה שרשרת הפצה משרתת גם את המשלוחים המגיעים ממדינות אחרות, שרובם משוחררים ונמסרים באותו יום לנמען בישראל.

== ראו גם ==
* האסון האווירי באיברלינגן
* AeroLogic

== קישורים חיצוניים ==

* 

== הערות שוליים ==

כלכלה
קטגוריה:דואר
קטגוריה:חברות לוגיסטיקה
קטגוריה:חברות שהוקמו בשנות ה-1960
פליציה בלומנטל

פֶליציה בּלוּמֶנטל (Felicja Blumental; 28 בדצמבר 1908 – 31 בדצמבר 1991) הייתה פסנתרנית יהודייה.
[[מרכז פליציה בלומנטל למוזיקה ברחוב ביאליק, תל אביב]]

== חייה ==
בלומנטל נולדה בשנת 1908 בוורשה שבפולין, למשפחה חובבת מוזיקה ולאב כנר. היא החלה ללמוד פסנתר בגיל חמש והופיעה לראשונה בנגינה בגיל עשר. בקונסרבטוריון הלאומי בוורשה למדה פסנתר אצל זביגנייב דְזֶ'בְיֶיצקי (Drzewiecki), ממייסדי תחרות שופן הבינלאומית לפסנתר, למדה קומפוזיציה אצל המלחין קרול שימנובסקי. אחר-כך למדה בשווייץ אצל הפסנתרן יוזף טורצ'ינסקי (Turczyński), שנודע במחקריו על שופן ובביצועיו את יצירות שופן.

בשנת 1938, בעקבות התגברות האנטישמיות באירופה ערב מלחמת העולם השנייה, עזבו בלומנטל ובעלה מרקוס מיזנה את פולין לניס, אחר-כך מצאו מקלט בברזיל. בלומנטל קיבלה אזרחות ברזילאית, והפכה לחסידה של מוזיקה ברזילאית ושל מלחינים ברזילאים. בהמשך דרכה עברה להתגורר במילאנו משנת 1962, ובלונדון משנת 1973.

הרפרטואר של בלומנטל היה מגוון ואף הרפתקני, והשתרע מהבארוק הפורטוגזי ועד ליצירות דרום אמריקאיות בנות-זמנה. בין הקלטותיה נכללו יצירות נשכחות רבות מאת מלחינים כגון קארל צ'רני, פרדיננד ריס וג'ון פילד. המלחין הברזילאי וילה לובוס כתב עבורה את הקונצ'רטו החמישי שלו, לאחר ששמע והתרשם מהביצוע שלה ל"בכיינה ברזיליירה" מספר שלוש לפסנתר שלו. המלחין הפולני קשישטוף פנדרצקי הקדיש לה את יצירתו "פרטיטה לצ'מבלו ולתזמורת". הקלטה של יצירה זו בביצוע בלומנטל זכתה בפרס אקדמיית שארל קרו (L'Académie Charles Cros) הצרפתית בשנת 1975.

בלומנטל זכורה בעיקר בזכות ביצועיה את יצירות שופן, והקלטותיה את המזורקות שלו נחשבות לפרשנויות מופת שלהן.

בלומנטל נפטרה בשנת 1991 בתל אביב, במהלך אחד מסיבובי ההופעות הרבים שלה בישראל, ונקברה בבית העלמין קריית שאול שבעיר. מרכז פליציה בלומנטל למוזיקה בתל אביב אשר בו נמצאת הספרייה למוזיקה של העיר נקרא על שמה, ובו נשמרים גם התווים וההקלטות שהיו ברשותה. בתהּ, הזמרת אנט סלין, הייתה בין המארגנים של הפסטיבל הבינלאומי למוזיקה על שם פליציה בלומנטל, המתקיים כל שנה מאז שנת 1999.

==קישורים חיצוניים==

* [https://web.archive.org/web/20080515011859/http://www.fbmc.co.il/newcentre/iw/FelicjaBlumental.asp על בלומנטל] באתר המרכז למוזיקה על-שמה
* [https://web.archive.org/web/20050319105737/http://www.branarecords.com/felicjaBlumental.php על בלומנטל] באתר Brana Records
* 
* 

קטגוריה:פסנתרניות יהודיות
קטגוריה:אישים הקבורים בבית הקברות קריית שאול
קטגוריה:יהודיות פולניות
קטגוריה:יהודים ברזילאים
קטגוריה:מהגרות
קטגוריה:פולניות שנולדו ב-1908
קטגוריה:פולנים שנולדו ב-1908
קטגוריה:נפטרות ב-1991
שירה פליקס

שירה פליקס (נולדה ב-1 ביולי 1973, א' בתמוז ה'תשל"ג) היא מנחה, כתבת ובמאית טלוויזיה ישראלית.

==קורות חייה==
פליקס נולדה וגדלה ברעננה, הבכורה מבין שלושה ילדים. בוגרת תיכון אוסטרובסקי. שירתה בצה"ל כמפקדת מחלקה של טירוניות וצוערות קצונה בבה"ד 12. את לימודיה לתואר הראשון בפסיכולוגיה ובתקשורת עשתה באוניברסיטת תל אביב.

את דרכה בתקשורת החלה בשנים 1997–1999 ככתבת ברדיו 99, שם שימשה מגישה ועורכת חדשות, בתקופה בה כל תחנת רדיו אזורית הייתה מחויבת להפיק מהדורת חדשות מקומית. בשנים 1999–2001 הייתה כתבת בחברת הכבלים "תבל" והגישה בה את "תחנה מרכזית", מהדורת החדשות המקומיות.

בשנת 2002 עברה ל"חדשות ישראל", החברה שסיפקה חדשות לערוץ 10 לפני שהייתה לו חברת חדשות משל עצמו. ב-2003, עם הקמת חברת החדשות של ערוץ 10, מונתה לכתבת בכנסת, לאחר מכן לכתבת רווחה, כתבת מגזין ומגישת מהדורת החדשות בימי שבת. בין היתר נשלחה ליוסטון לסקר את פרשת התרסקות מעבורת החלל קולומביה.

פליקס ביימה את הסרט "סינדרלה" על מורן אטיאס, שהייתה אז ישראלית אנונימית שהצליחה מאוד באיטליה. ב-2005 נבחרה להגיש את תוכנית הראיונות "הסיפור שלי" - תוכנית יומית שאירחה אנשים עם סיפורי חיים מעניינים. החל משנת 2007 מגישה שירה פליקס את "המקצוענים 10", תוכנית בוקר בערוץ 10, בה היא מראיינת מומחים מתחומים שונים ומהפוליטיקה. כמו כן, היא משמשת מגישה אורחת בתוכנית הרדיו "גומרים הולכים" ברדיו תל אביב.

ב-2011 החלה פליקס להגיש סדרת כתבות ופינה קבועה בשם "איפה הם היום" בתוכניתו של אמנון לוי, "פנים אמיתיות". פליקס חוזרת במסגרת הפינה לסיפורים שהיו במרכז החדשות.

פליקס נשואה לאורי פכטר ולזוג שלושה ילדים.

==קישורים חיצוניים==

* יעל ישראל, [http://www.notes.co.il/yael/23966.asp תודה לך שירה פליקס], בבלוג "יעל ישראל עושה רוח" באתר [http://www.notes.co.il רשימות], 12 באוקטובר 2006
* 
* 
* [https://web.archive.org/web/20100125090459/http://boker.nana10.co.il/Category/?CategoryID=400231 המקצוענים], באתר נענע 10
* ערן סויסה, [http://www.nrg.co.il/online/47/ART2/208/537.html המקצוענית: ריאיון עם שירה פליקס], באתר nrg, 6 בפברואר 2011

קטגוריה:נשות טלוויזיה ישראליות
קטגוריה:מנחות טלוויזיה ישראליות
קטגוריה:במאיות טלוויזיה ישראליות
קטגוריה:במאי טלוויזיה ישראלים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:ערוץ עשר: שדרניות, שחקניות ומנחות
קטגוריה:סגל רדיו תל אביב
קטגוריה:כתבי רווחה ישראלים
קטגוריה:בוגרות תיכון אוסטרובסקי
קטגוריה:בוגרי תיכון אוסטרובסקי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1973
קטגוריה:ישראלים שנולדו ב-1973
אלחנדרו דומינגס

אלחנדרו דמיאן "צ'ורי" דומינגס (בספרדית: Alejandro Damián Domínguez; נולד ב-10 ביוני 1981 בלנוס, פרבר בפאתי בואנוס איירס, ארגנטינה) הוא כדורגלן עבר ארגנטינאי. דומינגס מכונה בארגנטינה צ'ורי (Chori).

== קריירה ==
=== קריירת משחק ===
דומינגס גדל בקבוצת לנוס אך ערך את הופעת הבכורה שלו בליגה הארגנטינאית במדי קילמס. הוא שיחק עבור הקבוצה 3 עונות בטרם עבר לריבר פלייט, קבוצת הפאר הארגנטינאית. הוא רכש מעריצים רבים בעיקר בשל סגנון משחקו ההיתקפי ויכולתו האישית הגבוהה. במדי ריבר זכה דומינגס בשתי אליפויות. ב-2003 נרכש כרטיסו על ידי רובין קאזאן מהליגה הרוסית. תחילה התקשה להתאקלם ברוסיה אך במהרה הפך לאחד השחקנים הטובים בליגה, יכולתו בשנת 2006 אף הביאה לזכייתו בתואר השחקן הזר המצטיין של הליגה ובמקום השני בטבלת מצטייני הליגה. בתום העונה עבר דומינגס לזניט סנקט פטרבורג ששילמה עבור כרטיסו 7 מיליון אירו, ההעברה היקרה ביותר של שחקן בליגה הרוסית באותה תקופה.

ב-2009 הצטרף דומינגס בחזרה לרובין קאזאן. באותה שנה הוא זכה בתואר (ב-מגזין פוטבול ובספורט אקספרס), והפגין יכולת מרשימה גם במסגרת משחקיה של הקבוצה בליגת האלופות. בעקבות כך הוא משך את עינהם של מספר מועדונים אירופיים בכירים, ולבסוף חתם בולנסיה הספרדית בדצמבר 2009. בקיץ 2019 הודיע על פרישה ממשחק.

דומינגס היה אמור להוביל את נבחרת ארגנטינה הצעירה במונדיאל הנוער שנערך בארגנטינה בשנת 2001. מספר ימים לפני תחילת הטורניר נפצע דומינגס ובמקומו זומן אנדרס ד'אלסנדרו. למרות שלא שיחק, קיבל דומינגס יחד עם שאר שחקני הסגל את מדליית הזהב עבור הזכייה בטורניר.

== קישורים חיצוניים ==

* [http://www.fc-zenit.ru/eng/person.phtml?id=163 דף השחקן באתר הרשמי של זניט סנקט פטרבורג]

קטגוריה:ארגנטינאים שנולדו ב-1981
קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני קילמס אתלטיקו קלוב
קטגוריה:כדורגלני ריבר פלייט
קטגוריה:כדורגלני רובין קאזאן
קטגוריה:כדורגלני זניט סנקט פטרבורג
קטגוריה:כדורגלני ולנסיה
קטגוריה:כדורגלני ראיו ואיקאנו
קטגוריה:כדורגלני אולימפיאקוס
סקופיה (לבוש נוצרי)

[[פטריארך קתולי חובש סקופיה עם צלב]] 
סקופיה, סוג של כובע או כיפה של כל דרגות הכמורה בנצרות האורתודוקסית, ובכנסייה הקתולית המזרחית היא מיוחדת לנזירים. צבעה וצורתה משתנים בהתאם לארץ המוצא ולדרגת הלובש בהיררכיה הנוצרית, וכן משתנה באירועים שונים.

==צורתה==
צורת הסקופיה משתנה ממקום למקום:

* בסגנון הרוסי, הראש מחודד. 
* בסגנון היווני הראש ישר ומקופל.[http://www.nikitatailor.com/shop/photographs/skufias/red.jpg]
* בסגנון הרומני, הראש ישר והקצוות מורמים.[http://www.nikitatailor.com/shop/photographs/skufias/red2.jpg]

==צבעים ואירועים מיוחדים==
* הסקופיה שחובשים הנזירים בכנסייה הקתולית המזרחית, וכן זו שחובשים בנצרות האורתודוקסית בכל דרגות הכמורה, הם בצבע שחור. נזירים מקבלים את הסקופיה שלהם, מיד בתחילת דרכם, או בתגלחת ההסמכה שלהם.[https://web.archive.org/web/20051027144349/http://www.newsketemonks.com/images/monks/Ambr6.jpg] לעיתים קרובות נזירים חובשים את הסקופיה כתחליף לקלובוק ולאיפאנוקאמלאבקיון, שעלולים להפריע להם בעבודתם. נזירות חובשות, לעיתים, את הסקופיה מעל למטפחת הנזירות שלהן.[https://web.archive.org/web/20030706013025/http://edition.cnn.com/2001/WORLD/europe/06/23/pope.ukraine/long.protest.ap.jpp.jpg]
* נזיר או נזירה שגולחו ל"סכמה הגדולה", יחבשו סקופיה רקומה בתפילות, צלבים ודמויות של מלאכים.[https://web.archive.org/web/20070928071424/http://www.sestry.ru/church/img/1115_]
* סקופיה המוענקת לכמרים לאות כבוד, היא בדרך כלל בצבע אדום או סגול. 
* לעיתים, באירועים לא רשמיים, בישופים ברמה גבוהה, (דוגמת ארכיבישוף, או מטרופוליט) יחבשו סקופיה בצבע שחור או סגול שעליו תכשיט של צלב קטן.[https://web.archive.org/web/20060222085348/http://ocaphoto.oca.org/filetmp/2003/January/406/Detail/DSC_0006.jpg]

==ראו גם==
* קמילבקה

== קישורים חיצוניים ==

*[https://web.archive.org/web/20070927002418/http://www.valaam.ru/en/photos/lightval/547/ תמונה של נזיר החובש סקופיה בסגנון רוסי]
*[https://web.archive.org/web/20070415084710/http://www.orthodoxphotos.com/cgi-bin/photo.pl?path=Monasticism&file=17.jpg תמונה של נזירים החובשים סקופיות בסגנון יווני]
*[https://web.archive.org/web/20061211005332/http://www.orthodoxphotos.com/cgi-bin/photo.pl?path=Monasticism&file=35.jpg תמונה של נזיר עם סקופיה רקומה]
== הערות שוליים ==

קטגוריה:לבוש מסורתי
קטגוריה:כובעים
קטגוריה:סמלים נוצריים
קטגוריה:בגדי גברים
מוטי קרפל

מרדכי (מוטי) קרפל (נולד ב-1953) הוא אידאולוג, עיתונאי ופוליטיקאי ימני ישראלי, ממקימי תנועת "מנהיגות יהודית".

== קורות חייו ==
קרפל נולד בחיפה בשנת 1953, ולמד בפנימייה הצבאית שליד בית הספר הריאלי בחיפה. ב-1970 התגייס לצה"ל והתנדב לסיירת אגוז. קרפל עבר מסלול הכשרה כלוחם בסיירת ולחם במלחמת יום הכיפורים. לאחר המלחמה עבר קורס קצינים ועשה הסבה לשריון, שם שירת כמפקד מחלקה וסגן מפקד פלוגה בסיני. לאחר שחרורו למד פילוסופיה באוניברסיטת חיפה ובגיל 27 חזר בתשובה ולמד במכון מאיר ומרכז הרב. במהלך פעילות פוליטית נגד פינוי סיני, הכיר את אשתו אביבה. בשנת 1993, בתקופת הסכמי אוסלו, היה קרפל לסרבן הגיוס הראשון בישראל שסירב להתגייס לשירות מילואים בשל מדיניותה של ממשלת ישראל בראשותו של יצחק רבין למסור חלקים מארץ ישראל, לשיטתו. באמצע שנות התשעים הקים מוטי קרפל את תנועת "חי וקיים" יחד עם יהודה עציון. התנועה עסקה, בין היתר בהגדרה חדשה של הציונות ושל ההתיישבות, לאור תורת הרב קוק. בנובמבר 1995 הקים יחד עם משה פייגלין ושמואל סקט את תנועת מנהיגות יהודית, ובשנת 1999 התמודד במסגרתה כמועמד יחיד בבחירות לכנסת ה-15 תחת רשימה בשם "מנהיגות יהודית לישראל", אך פרש מהמירוץ שלושה ימים לפני הבחירות. כראש מנהיגות יהודית נחקר במסגרת פרשת עמותות הליכוד. בין השנים 2004–2010 ערך את כתב העת "נקודה".

קרפל מתגורר בהתנחלות בת עין שבגוש עציון, נשוי ואב לשמונה.

== עמדותיו ==
מוטי קרפל הוא אידאולוג בזרם האמוני של הציונות הדתית. הגותו מושפעת בעיקר מהגותו של הפילוסוף שבתי בן-דב. בספר של קרפל "המהפכה האמונית", הוא מתאר את שקיעת הציונות הקלאסית והתנוונותה לתרבות הדוניסטית חסרת שורשים המגובה על ידי קבוצות פוליטיות אינטרסנטיות. מנגד הוא מתאר את עליית הכוחות האמוניים, שהם בעיקר קבוצות בתוך הציבור הדתי הלאומי שמקורבות לאידאולוגיה של הרב צבי יהודה הכהן קוק שלטענתו, יחליפו את הציונות הקלאסית המתפוררת.

קרפל מפתח את תפיסתו של פרופסור אדריאן הייסטינגס על העדר תפיסה לאומית בתרבות הערבית ובאסלאם, ומסביר בכך את המלחמות הפנימיות בארצות ערב ואת העדר הפתרון ל.

בשנת 2021 תמך במפלגת ימינה ובבממשלה שהוקמה בראשות נפתלי בנט.

== פרסומים ==
* המהפכה האמונית, לכתחילה, ירושלים, תשס"ג, 2003.
* על ציר הזמן, לכתחילה, ירושלים, תשס"ו, 2006.

== קישורים חיצוניים ==
* [http://blog.emuni.co.il/ הבלוג של מוטי קרפל]
* מירון רפפורט, [http://www.haaretz.co.il/hasite/pages/ShArtPE.jhtml?itemNo=666886&contrassID=2&subContrassID=4&sbSubContrassID=0 מעכשיו זה יהודים מול ישראלים] – ריאיון עם מוטי קרפל, הארץ.
* [http://tomerpersico.com/2011/02/13/karpel_and_hegel/ על השקפת העולם של מוטי קרפל] בבלוג של תומר פרסיקו
* 
* 

=== מאמרים ושיעורים ===
* 
* [http://www.inn.co.il/Articles/Author.aspx/29 מאמרים באתר "ערוץ 7"]
* [http://shabtaybendov.wordpress.com/שיעורים/ שיעורי שמע של מוטי קרפל בכתבי שבתי בן דב]
* 
* 

===קישורים שבורים===
* 

== הערות שוליים ==

קטגוריה:עיתונאים ישראלים
קטגוריה:פעילים פוליטיים ישראלים
קטגוריה:חוזרים בתשובה
קטגוריה:סרבנים ישראלים
קטגוריה:בוגרי הפנימייה הצבאית לפיקוד חיפה
קטגוריה:לוחמי סיירת אגוז
קטגוריה:בוגרי אוניברסיטת חיפה
קטגוריה:בת עין: אישים
קטגוריה:ישראלים שנולדו ב-1953
מוזיאון האמנות של גאורגיה

מוזיאון האמנות של גאורגיה בלילה
מוזיאון האמנות של גאורגיה (בגאורגית: საქართველოს ხელოვნების მუზეუმი) הידוע גם כמוזיאון האמנויות היפות על שם שלווה אמירנאשווילי (შალვა ამირანაშვილის სახელობის ხელოვნების მუზეუმი) הוא אחד מהמוזיאונים החשובים ביותר בגאורגיה. המוזיאון ממוקם ליד כיכר החירות בטביליסי, ומכיל כ- 140,000 פריטי אמנות גאורגית, אוריינטלית, רוסית ואירופית.

== היסטוריה == 
האב הקדמון של המוזיאון, הגלריה הלאומית לאומנות, נפתח בעקבות מאמציהם של אמנים גאורגים צעירים שחונכו באירופה, ב-1 בפברואר 1920, בטביליסי. בלי קשר לכך צמח המוזיאון המרכזי לאמנויות יפות, שנפתח באוגוסט 1923, בטביליסי. בסוף שנת 1932 הועבר המוזיאון המרכזי לאמנויות יפות לכנסיית מטחי שבמרכז טביליסי העתיקה, והתווספו לאוסף המוזיאון אוספים קטנים יותר. 
[[הסמינר התאולוגי האורתודוקסי של טביליסי בשנות ה-70 של המאה ה-19]]
בשנת 1921, לאחר פלישת הצבא האדום לרפובליקה הדמוקרטית של גאורגיה ויציאת הממשלה הגאורגית לגלות בצרפת, נלקחו אוספי המוזיאון לצרפת והוחזרו בשנת 1945, רק לאחר שנחתם הסכם מיוחד בין הממשלה הסובייטית לבין הממשלה הצרפתית. האוסף שכלל כתבי-יד, עבודות מתכת, תכשיטים, עבודות מצופות באמאיל וציורים התווסף לאוסף שעדיין נשאר במוזיאון. היסטוריון האמנות הגאורגי הבולט, שלווה אמירנאשווילי, שעמד בראש המוזיאון במשך למעלה משלושים שנה, שיחק תפקיד חשוב בהתהוות האוסף המרשים של המוזיאון. מאוחר יותר נקרא המוזיאון על שמו. 

בשנת 1950, הפך המוזיאון, באופן רשמי, למוזיאון האמנות של גאורגיה, והועבר, באותה שנה, למבנה בו הוא נמצא גם היום. המבנה נבנה בשנת 1838, בסגנון נאו קלאסי, בתקופת שלטון האימפריה הרוסית בגאורגיה, ושימש כסמינר תאולוגי.

ב-30 בדצמבר 2004, הועבר המוזיאון לניהול משותף תחת המוזיאון הלאומי הגאורגי.

== תצוגה == 

האולמות המרווחים של מציגים תצוגה קבועה של אמנות גאורגית, אוריינטלית רוסית ואירופית, כאשר המוצגים החשובים ביותר הם, באופן טבעי, פריטי האמנות הגאורגית, הממחישים את ההתפתחות של התרבות הלאומית הגאורגית לאורך מימי קדם ועד היום. פריטי האמנות האוריינטלית תופסים את המקום השני בחשיבותו, והוא אחד מהאוספים הגדולים במדינות הפוסט-סובייטיות. התצוגה האוריינטלית כוללת חלקי אמנות יפה מפרס, במיוחד אוסף האמנות הקג'ארית (השושלת הקאג'ארית), שהוא החלק המשמעותי שבאוסף. כמו כן כוללת התצוגה מספר מיניאטורות של אמני חצר המלכות הפרסי, ביניהם פורטרטים שאחים ואצילים פרסים כמו גם ציורים של הנשים היפות בחצר המלכות. המוזיאון כולל גם תצוגה זמנית של אוספי אמנות ממקומות אחרים בגאורגיה וגם מחוץ לגאורגיה.

== מקורות == 

* תמז סאניקידזה (1985), [http://books.google.com/books?id=qrAjAAAAMAAJ&pgis=1 מוזיאון האמנות של גאורגיה, טביליסי], 

== לקריאה נוספת == 

* תמז סאניקידזה ואחרים (1989), [http://books.google.com/books?id=UNKDAAAACAAJ מלאכת מחשבת במתכת], , 

== קישורים חיצוניים == 

* 
* [http://www.georgianmuseums.ge/MuseumEn/Musums/Erovnuli/xelovnebis%20muzeumi.html מוזיאון האמנות של גאורגיה], באתר המוזיאונים של גאורגיה (www.georgianmuseums.ge), 
* [https://web.archive.org/web/20110721030753/http://www.museum.ge/english/amiranashvili.htm מוזיאון האמנות של גאורגיה], באתר המוזיאון הלאומי הגאורגי, 

אמנות
אמנות
מוזיאון
גאורגיה